Οικία Σάντρινγκχαμ

Η Οικία Σάντρινγκχαμ () είναι ένα εξοχικό σπίτι στην ενορία του Σάντρινγκχαμ, στο Νόρφολκ της Αγγλίας. Είναι η ιδιωτική κατοικία της Ελισάβετ Β', της οποίας ο πατέρας ο Γεώργιος ΣΤ΄ και ο παππούς της Γεώργιος Ε΄ απεβίωσαν και οι δύο εκεί. Το σπίτι βρίσκεται σε 20.000 έικρ (80.000 στρέματα) στην περιοχή ακτή Νόρφολκ, εξαιρετικής φυσικής ομορφιάς. Το σπίτι αναφέρεται ως Βαθμού II* και οι διαμορφωμένοι κήποι, το πάρκο και οι δασικές εκτάσεις βρίσκονται στο Μητρώο Ιστορικών Πάρκων και Κήπων Ειδικού Ιστορικού Ενδιαφέροντος στην Αγγλία.

Ο χώρος έχει κατοικηθεί από την Ελισαβετιανή εποχή, όταν κατασκευάστηκε ένα μεγάλο αρχοντικό. Αυτό αντικαταστάθηκε το 1771 από ένα Γεωργιανό μέγαρο για τους ιδιοκτήτες, το Χόουστ Χένλεϋς. Το 1836 το Σάντρινγκχαμ αγοράστηκε από τον Τζον Μόττε, έναν έμπορο του Λονδίνου, ο οποίος είχε ήδη ιδιοκτησία στο Νόρφολκ και στο Σάρρεϋ. Ο Μόττε δεν είχε άμεσο κληρονόμο και, μετά το τέλος του το 1843, ολόκληρο το κτήμα του περιήλθε στον Τσαρλς Σπένσερ Κιούπερ, γιο της στενής φίλης τού Μόττε, της Έμιλυς Τέμπλ υποκόμισσας Πάλμερστον. Ο Κιούπερ πώλησε τα κτήματα Νόρφολκ και Σάρρεϋ και ξεκίνησε την ανοικοδόμηση στο Σάντρινγκχαμ. Έζησε μία φανταχτερή ζωή και στις αρχές της δεκαετίας του 1860 το κτήμα υποθηκεύτηκε και αυτός και η σύζυγός του πέρασαν τον περισσότερο χρόνο τους στην ηπειρωτική Ευρώπη.

Το 1862 το Σάντινγκραμ και σχεδόν 8.000 έικρ γης αγοράστηκαν από τον Αλβέρτο-Εδουάρδο πρίγκιπα της Ουαλίας, αργότερα Εδουάρδο Ζ΄, ως εξοχική κατοικία γι' αυτόν και τη μνηστή του, την Αλεξάνδρα πριγκίπισσα της Δανίας. Μεταξύ τού 1870 και τού 1900 το μέγαρο ξανακτίστηκε σχεδόν εντελώς, σε έναν ρυθμό, που περιγράφεται από τον Πέβσνερ ως «φρενήρης Ιακωβιανός ρυθμός». Ο Εδουάρδος ανέπτυξε επιπλέον το κτήμα, δημιουργώντας έναν από τους καλύτερους κυνηγότοπους στην Αγγλία. Μετά το τέλος τού 1910, το κτήμα πέρασε στον γιο και κληρονόμο τού Εδουάρδου Ζ΄, τον Γεώργιο Ε΄, ο οποίος περιέγραψε το σπίτι ως "το αγαπητό παλιό Σάντρινγκαμ, μέρος που αγαπώ καλύτερα από οποιοδήποτε άλλο στον κόσμο".  Ήταν το σκηνικό για την πρώτη χριστουγεννιάτικη εκπομπή το 1932. Ο Γεώργος Ε΄ απεβίωσε στην κατοικία στις 20 Ιανουαρίου 1936. Το κτήμα πέρασε στον γιο του Εδουάρδο Η΄ και, κατά την παραίτησή του, ως ιδιωτική ιδιοκτησία τού μονάρχη, αγοράστηκε από τον αδελφό τού Εδουάρδου Η΄, τον Γεώργιο ΣΤ΄. Ο Γεώργιος ΣΤ΄ ήταν τόσο αφοσιωμένος στην κατοικία, όσο και ο πατέρας του και έγραφε στη μητέρα του, τη Μαίρη του Τεκ, ότι «πάντα ήμουν τόσο χαρούμενος εδώ και λατρεύω το μέρος». Απεβίωσε στο Σάντρινγκραμ στις 6 Φεβρουαρίου 1952.

Μετά το τέλος τού βασιλιά, το Σάντρινγκχαμ πέρασε στην κόρη του Ελισάβετ Β΄. Η βασίλισσα περνούσε περίπου δύο μήνες κάθε χειμώνα στο κτήμα Σάντρινγκχαμ, συμπεριλαμβανομένης τής επετείου τού τέλους τού πατέρα της και τής ανάρρησής της στις αρχές Φεβρουαρίου. Το 1957 μετέδωσε το πρώτο τηλεοπτικό της μήνυμα από το Σάντρινγκχαμ. Στη δεκαετία τού 1960 καταρτίστηκαν σχέδια για την κατεδάφιση τού μεγάρου και την αντικατάστασή του με ένα σύγχρονο κτίριο, αλλά αυτά δεν πραγματοποιήθηκαν. Το 1977, κατά το αργυρό ιωβηλαίο της, η βασίλισσα άνοιξε το σπίτι και τους κήπους για πρώτη φορά στο κοινό. Σε αντίθεση με τα βασιλικά παλάτια, όπως τα ανάκτορα του Μπάκινγκχαμ και το Κάστρο του Ουίντσορ, το Σάντρινγκχαμ και το κάστρο Μπαλμόραλ είναι οι ιδιωτικές κατοικίες της Βασίλισσας.

Δείτε επίσης 
 Εκκλησία της Σαιντ Μαίρυ Μάγκνταλεν, Σάντρινγκχαμ

Βιβλιογραφία 
 Aslet, Clive (2005). Landmarks of Britain. London: Hodder & Stoughton. ISBN 978-0-340-73510-7.
 Battiscombe, Georgiana (1969). Queen Alexandra. London: Constable. ISBN 978-0-094-56560-9.
 Cahill, Kevin (2001). Who Owns Britain. Edinburgh: Canongate. ISBN 978-1-841-95310-6.
 Cornforth, John (1988). The Search for a Style: Country Life and Architecture 1897–1935. London: André Deutsch. OCLC 987862203.
 Dixon, Roger; Muthesius, Stefan (1993). Victorian Architecture. London: Thames & Hudson. ISBN 978-0-19-520048-5.
 Eden, Clarissa (2007). Cate Haste (ed.). Clarissa Eden, A Memoir: From Churchill to Eden. London: Weidenfeld & Nicolson. ISBN 978-0-297-85193-6. OCLC 496921033.
 Feuchtwanger, Edward (2006). Albert and Victoria: The Rise and Fall of the House of Saxe-Coburg-Gotha. London: Hambledon Continuum. ISBN 978-1-847-25015-5.
 Franklin, Jill (1981). The Gentleman's Country House and its Plan: 1835–1914. London: Routledge. ISBN 978-0-710-00622-6.

Eξωτερικοί σύνδεσμοι 
 Ιστοσελίδα Sandringham Estate
 Είσοδος Sandringham House από το DiCamillo Companion σε βρετανικά και ιρλανδικά εξοχικά σπίτια
 Καταχώριση Sandringham House από την ιστοσελίδα των Αγγλικών Monarchs
 Ηχογράφηση του Βασιλιά Τζορτζ V που έδωσε το πρώτο βασιλικό χριστουγεννιάτικο μήνυμα από το Sandringham το 1932
 Πλάνα του Pathé News για τη μεταφορά του φέρετρου του George V στο σταθμό Wolferton κατά την έναρξη του ταξιδιού του στο Λονδίνο

Αναφορές

Βασιλικές κατοικίες στην Αγγλία